**Menestyksen vuodet** (engl. *Everybody’s All-American*; myös *When I Fall in Love*) on Taylor Hackfordin ohjaama yhdysvaltalainen draamaelokuva, joka sai ensi-iltansa vuonna 1988. Draamaelokuvan pääosissa ovat Dennis Quaid, Jessica Lange ja Timothy Hutton. *Menestyksen vuodet* perustuu Frank Defordin samannimiseen romaaniin (1981). Romaanin pohjalta Thomas Rickman laati käsikirjoituksen. *Menestyksen vuodet* kertoo 25 vuoden ajalta suuren jalkapallopelaajan, kaunottaren ja ystävän elämistä 1950- ja 1960-luvuilla.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Menestyksen vuodet* sijoittuu 1950- ja 1960-luvuille. Gavin Grey (Dennis Quaid) on Louisianan collegen jalkapallosankari, joka seurustelee koulun kaunottaren Babs Rogersin (Jessica Lange) kanssa. Gavin ja Babs ovat kampuksensa kuningaspari, jolla on kaikkea. Kaikkien ihaileman pariskunnan varjoon jää lahjakas Donnie (Timothy Hutton), joka salaa rakastaa Babsia. Gavin ja Babs menevät myöhemmin naimisiin, mutta heidän loistavana pidetty tulevaisuus vaihtuu kuitenkin pian harmaaksi arjeksi. Myrskyisten aviovuosien jälkeen he huomaavat mitä he todella tarvitsevat: toisiaan.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Dennis Quaid  | … |  Gavin Grey
  |
|  Jessica Lange  | … |  Babs Rogers Grey
  |
|  Timothy Hutton  | … |  Donnie "Cake"
  |
|  John Goodman  | … |  Lawrence
  |
|  Carl Lumbly  | … |  Narvel Blue
  |
|  Ray Baker  | … |  Bolling Kiely
  |
|  Savannah Smith Boucher  | … |  Darlene Kiely
  |
|  Patricia Clarkson  | … |  Leslie Stone
  |

Tuotanto
--------

*Menestyksen vuodet* -elokuvan kuvaukset alkoivat 7. marraskuuta 1987 ja päättyivät seuraavan vuoden huhtikuussa. Elokuva kuvattiin Technicolor-elokuvausmenetelmällä Louisianan Baton Rougessa ja Coloradon Denverissä. New Visions Pictures ja Warner Bros. toimivat elokuvan tuotantoyhtiöinä.

Julkaisu ja vastaanotto
-----------------------

*Menestyksen vuodet* sai ensi-iltansa 4. marraskuuta vuonna 1988 Yhdysvalloissa. Suomessa *Menestyksen vuodet* tuli ensi-iltaan 12. toukokuuta seuraavana vuonna. Elokuva tuotti Yhdysvalloissa ilmestymisvuonnaan 12 638 294 dollaria. Teatterilevityksestä vastasi Warner Bros. Yhdysvalloissa vuonna 1988.

*Menestyksen vuodet* sai ilmestyessään kriitikoilta sekalaisia arvosteluja. Rotten Tomatoes -sivustolla elokuvalla on "mätä" 30 prosentin arvosana, joka perustuu kymmeneen arvosteluun. Käsikirjoittaja Thomas Rickman ja alkuperäisen romaanin kirjailija Frank Deford olivat ehdolla USC Scripter -palkintoon vuonna 1990.

*Menestyksen vuodet* julkaistiin DVD:lle Yhdysvalloissa 20. tammikuuta vuonna 2004.

Lähteet
-------

1. 1 2 3  Everybody's All-American (1988) *elonet.fi*. Elonet.fi. Viitattu 31.3.2014. (suomeksi)
2. 1 2 3 4  Everybody's All-American (1988) *allmovie.com*. Allmovie.com. Viitattu 31.3.2014. (englanniksi)
3. 1 2 3 4  EVERYBODY'S ALL-AMERICAN (1988) *tcm.com*. TCM.com. Viitattu 31.3.2014. (englanniksi)
4. 1 2  Everybody's All-American (1988) *rottentomatoes.com*. Rottentomatoes.com. Viitattu 31.3.2014. (englanniksi)

Aiheesta muualla
----------------

* *Menestyksen vuodet* Internet Movie Databasessa. (englanniksi)
* *Menestyksen vuodet* Elonetissä.
* *Menestyksen vuodet* AllMoviessa. (englanniksi)
* *Menestyksen vuodet* TCM Movie Databasessa (englanniksi)
* *Menestyksen vuodet* Rotten Tomatoesin sivuilla (englanniksi)